open-index/open-wikipedia-markdown huggingface dataset:
Ka masinactepatcikeparik

Irapitcitcakan ka apitak kekocic e masinapiskikatek ka atcictamikok kekwan e masinapiskikatek. Ote tca kitci ici nokok masinacteparitcikanik.
Masinacteparitcikan

Irapitcitcakan ka ici nokok ka masinacteparitakiniwok kekwan tipatcimowin matci kaie masinactepitcikan. Mocak takon mikiwamik nehe taci e ici metwaniwok matcike ka ici arowepinaniwok.
Kiripin

vignette|Kiripin
Nihe kiripin matci mictikowon  matci kaie ka coctek oskan apitcitakiniwon kitci ki takonikatek anihe ka piapskok paskisikanapiskw. Matci takowacin anihe kiripin kaie matci kaie kinowaskon kitciki warowik isparik e paskisowakiniwitc awesis ka wi mowakaniwitc. Takon kaie mitowi kiripin cicip asini paskisikan ni aric icinkatcikatew tapickotc kekat icinakon nama aric tapicotc icinakon pitc paskisikinapiskok ki ni natowi totcikatew kirowe kitci kicikoktek anihe kartoc. Weckatc micta kictapitanokipon nihe kiripin apatcitakiniwonipon meka kitciki acamakiniwason awesisa awacak kaie iskwewok. Anotc anihe kiripina micta pitoc aci icinakon ke tca nte weckatc ki meka nte kackitawok kirowe kitci sokparinik kaie kirowe kitci irakcinik kiripiniriw neki ka ocitatcik kiripinkeriniwok. Micta koctatikon kiripina ote itewok kimocominok kaie kitatanok aka kitciki taskinamakaniwok anihe kiripin kaie kotikhi ka apitcitakiniwoki kitci nipahakiniwitc awesis matci meka kita pakotci nipahakiniwiw awik.
Ositaskw

vignette|Ositaskw
vignette|Awacic ka tackakahinitetc
Ositaskw enko anihe irapatcitcikan ka apatak kecpin e nta otamironaniwok notcimik. Apita mictikowon ositaskwatikw ka icinikatek mina piapiskowon ositaskwapiskw ka icinikatek. Mocak ni apatan ositaskw e tcikihikatek mictikw matci kaie e tackihikatek miti. Aska ki ntopariwakaniwon epwamici takok paskisikan. Takon aska ositaskw ka kinak kirika ka aciwak. ki takoniw weckatc kotak ositaskw kaki asiniwok tomahakw ka icinikatek. Wipatc aska awacic kiskinohamowakaniw kitci kackitatc ni kitci ititosketc.
Nakwakan

vignette|Nakwakan ka sitapikepirik kecpin e nikwasotc awesis.
Ecinakok : Enko anihe rapitcitckan nakwakan ka icinikatek. Mitowi cectokwapi ka icinakok aric kirowe mackowapekan kaie nama wipatc paskiparin. Nicowek icinakon nakwakan ka apitak e atoskewakaniok peikw anihe kipaskoparin anihe tca ircike nespitciparin. 

Awin ka totowakinitc : Apitcitakiniwon anihe nakwakan kecpin ewi atoskaniwok awesis mitowi wapoc, wakoc, masko kaie mahikan matci ke mos. Matci kitaki takopitcikiokaniwon matci kaie kocowekatakiniwok kekocic mitowi askikw wikasi arotc kotik kekocic. 

Keki totcikatek : Arimatc mictcikoc apatan kitci ki ici itapeketik anihe nakwakiniapi krika arimatc nantonikatew eci nametatc wapoc kirika ocitakiniwon aka arotcikotc kitci ici mipatatc wapoc. Acitc wewerita tapihikatew ke iskwak aniheriw octikwan ahictakiniwon mictikoc ke mitcik kirika ke kipaskotik opimera nakawakinik.
Louis Ottawa

## Manawan/Wemotaci
**Louis Ottawa**,  Pitci pipon pisimw 19, 1943, Pitci pipon pisimw 4, 2002
Mitato acitc niaran ki taciriwa owitcicana Louis Ottawa, Edmond Ottawa acitc Maggie Dubé onitcaniciwawa.  Octesa kirika omisa, ka kiceatisiritci acitc ka ocimawiritci icinikasoriwa : Jean-Pierre, Isaie, Véronique, (Louis), Denise, Simone, Ernest, (Louisa), Gilles, René, Lucien kirika Maxime.
Nictam ka nipowitc **Louis**, Antoinette Flamand ki icinikasoriwa, Claude Flamand acitc Agnès Ottawa otanisiwawa.  Wikatc aka kinec e ki otci kanawerimatc, nicowaso pipona tepirak, acitc niaran e ki taciritci onitcaniciwawa ; Jean-Louis, Thérèse, Gertrude, Réjeanne acitc Laval, aric e ki akosiritci kinec. Otehimin pisimw 15, 1968 ka onihatc okoma Antoinette, Nicitina acitc new (24) tato piponesiripana.  Peiko piponesiripana aci pamitcitc onitcaniciwawa ka onihatc **Louis Ottawa** okoma.
Otatokon pisimw 4, 1968, nicowaw ka iti nipowitc Louis, e ki nicto otenowesitcik mamo, Alice Quitish ki icinikasoriwa, Jérémie Quitish acitc Cécile Moar otanisiwawa.  Ki tca nehiriwa onitcaniciwawa ; Ronald, Lorraine, Erika acitc Adrien.  Kirika cakitato onitcaniciwawa e akimakaniwiritci, 34 taciriwa osimiwawa kirika otakweto osimiwawa.
Mocak ki sakitaw **Louis** e pa notcimi ntohotc, e atosketc acitc e wepahapetc. 50 tato pipona otananik, Tcoperik ki pa nta otamiro, aric e ki iami ocikohotc, arimatc e ki iciwirakaniwitc akosikamikokw, wipatc ki pontaw ani ici otamirospan. “Kitci Ataw Irinik” ki ici otamiro kaie, epwamici kirika ka ickwa pe acokame atikeritci anihi atawe iriniwa. 1966-67 ka tato piponkarik, ki tiperitam nictam atawekomikocic ka ocitakaniwok ota Manawanik, kinec kaie ki tiperitam “ Masinahikekomikokw ” omikiwanik e ki taci kanaweritak aniheriw. 1970 ka tato piponkarik, ki nikan apiw ka waskapitcik kiskinohomakewinik otci, kirika e ki iti otamirotc nictam “Manawan Kitotakan” ka tcimatakaniwok.  Aci kaie weckatcic esko pe arotakaniwispan, kirika okoma Alice, akosikanak ka ici kanaweritakositcik nete Joliette.
vignette|Masinahikekamikw

Tipanictawin:E matcectakaniwok
Tipanictawin:Atikamekw
Ickwa matcaiane

vignette|Ickwa matcaiane
**Ickwa matcaiane**


Aniki otci ka sakihakik kaie ka sakihitcik

Aka aci taiane, pakitinicikw kitci matcaian.

Mitcen ke itotiskeian,kaie ke wapitaman.

Aka matok e pamitonerimiekw.

Ekoci mireritamok tapickotc eki pimatisiwok mitceto pipona irikik,
Ki miritinawaw ni sakihiewin kirika nikomesiwin.

Ki kiwe mirinawaw kaie kirawaw anihi. Mikwetc kit itinawaw eki pe sakihiekw.

Aci tca actew nircike kitci matcaian.

Pemacic kika kackeritanawaw, anihe aric asperimoin ki ka witcihikonawaw.

Nama micta kinec kika nikatitonano.

Miro aitiwin ki ka witcihikonawaw aka orina kitci arimeritamekw.

Nama warowik nit ican, kiapatc motemakon pimatisiwin...

Kecpin wi arimipariekwe, pe aimihicikw, ni ka pe ican

Misawatc aka wamiekwe, aka ki takiniekwe, ni ka tan neta..

Ntotamekwe kitehiwaw, ki ka kaskeritenawaw ke apitc sokak ni sakihiewin ke petaian.

Kecpin tca acteke aci kaie kirawaw kitci pe matcaiekw, ni ka tacikan kitci otitikotakw.

Nama takon wiaw, aric takon ka ici wactek.

Akawir nta matok ka ki ici rikoskatikoian, nama ni tacikan neta, nama kaie ni nipan.

Nin ka rotik,

Nin kon ka wawaskoroweparicitc,

Nin ka wactek kitikanskik,

Nin ka kimiwok e takwakik,

Nin ka petowiwin pirecicik e kicepawok,

Nin atcokoc ka wasisotc e tipiskak,

Akowir nta matok ka ki ici rikoskatikoian,

Nama neta nit itacikan, nama ni ki otci nipon...

Nama warowik nit itacikan, tepirak akameskinak.
Maskomi

Enko naha maskomi ka icinikatakaniwitc, nipi e mackotik kecpin e kisinak. Kaskina wiec ici irapitisiw, matci e takikamitakaniokw ka kicakimitek matci kaie ka copectek kekwcic. Matci kaie e ntokohonaniokw awik aka kitci pakicitc wiec e ici wisikicimorotc. 
Sakihikanik taw maskomi kecpin aci e iti pipok. Matci awik acokamew kecpin e tipi mackotik matci kaie cockwatahaniwon.
E icihonaniwok e niminaniwok

vignette|Opowakanahancimoskwew

Enko ohe peikw icihowin e niminaniwok opowakanahananik. Anawe ka nimitc, wir tipirowe ocitaw ke icihotc, kackikowatam, orapitam ke icinakonik kitci ki mirowacinik. Taw kaie arimatc e patatc kitci wecipapitak tan ke icinakonik e icihotc. Micta kicteritakon icihowin, nama actew kotak awik kitci takanak wikasiriw.
Léo Dubé

Okawiwa Suzanne Pineshish Ottawa ki icinikasoriwa (Tcitcatci icinikatakaniripana). Ki nitakiriwa ote Kakwapisko Sipik, Wito sipik itekera ni apitc 27 (Nicitina acitc nicowaso) akokatcic pisimw 1911. Ka ickwa awikeritci ni apitc 17 (mitato acitc nicowaso) otehimin pisimw 1996.

Otawiwa Jean-Baptiste Dubé (Patcisikwa icinikataniripana). Ka nitawikiritci ni apitc 12 (mitato acitc nicw) ka wasikatotc pisimw 1907. Ka ickwa awikeritci ni apitc 26 (nicitina acitc nikotwaso) ka wasikatotc pisimw 1990, mia tipickamoripan peikw octesiow Tcatcer ka matcaritci otawiwa.

Mitato acitc nikotwaso ki taciriwa octesa, omisa kaie ocima: Risapet, Marta, Micer, Tcatcer, Manicten, Rosi, Ani, Teres, Pocowar, Katren, Kricten, Makaret, Sisin, Cotit, Marak kaie Canen.

Rion Dubé 15e ki ntowakiw ni apitc 14 (mitato acitc new) nikikw pisimw takonokisiripan 1946. Ota Manawanik ki taci nitawikiw.

Thérèse Quitich kipe icinikasoriwa iskwewa ka ki wikimatc. New ki taciriwa onitcanica: Odette, Christina, Jean-Jacques kirika Christian. 
24 (nicitina acitc new) taciriwa osima, 19 (mitato acitc cakitato) otakweto osima kaie 3 otakweto osimicica.

Kipe takoniw kaie wir ka arimeritamihikotc: ka onihatc witcicana kirika okwimesa.
Kaie mocak onitcanica kirika osima ki pamitonerimew e koctamowatc wiec kitci iciepasiritci. Micta nokonipan e mickwarik osakihiewiniw.

Irikik kaki matisitc mocak kitci kekociciriw ki mitaw. Takoniw mitcet kaki sakitatc e itostisketc.
Ocamec 40  tato pipona ki itamiro otenamik e ocitamowatc witci iriniwa ke omikiwamiritci.
Kipe kiskinohamakew e mikiwamikanionik.

Mitcet iriniwa kipe witcihew e arimipariritci. Notcimi askiriw mocak ki asperimo e witcihatc.

Kotc octesa, ki micta miro kiskinohamaso notcimik matisiwinik.
Kaketin ki kispiwatam askiriw kotc otawiwa kaie okawiwa kaki ici wapitarikotc ekote meka kaki ici matcihakaniwitc Ka Nameparikacik ka icinikaterik.

Aka kitci onitinik kitirosowino, mitcet awaca ki kiskinohamowew notcimik pimatisiwiniw kirika osekanionik. 
Actcowa kaie Madenena mocak ki pa tacikewok tapickotc notcimik.

Kipe miro mihew awaca ka cockwataharitci. Mocak kipa aicirew e nta metowerisana.
Enko anihi kitci okwimesa Georges Black nictam ka ki ocitatcik cockwatahakomokoriw, mocak ki pe mitawok aniheriw otci awaca.

Kipe apiw okimaciwinik 10 (Mitato) tato pipona (1970-1972, 1974-1976, 1983-1985, 1985-1987, 1987-1989).
Ni apitc ka manactakaniokw 24 ka tatokanikisitc kakone pisimw 2017 ki ickwa awikew. Kaki itano Rion Tcipe kitci mikwetc eki pe kipitanaman kitci kekocic, kitci kiskinohamatasowin.
Kotc irikik ka matisitc, enkweriw mocak kaki miotatc: kicteritcikan, sakihikewin, otirosowin.

Thérèse Dubé ka ki pe masinahak, ni apitc ka ponimatisiritci omicomeca.
Mariette Niquay

Ka nictana tatokonikisiritci otehimin pisimw 1950 ka nitawkitc Mariette Niquay. Mitato acitc cakitoto ki taciwokw. Onikihikwa Emma Dubé kirika Joséphat Niquay ki icinikasoriwa. Wemotacik ki otciriwa otaia, manawanik tca okaia. Gérard Ottawa ki icinikasoriwa ka ki wikimatc. Pitc ka nipowitcik ni apitc nictana acitc niaran pitci pipon pisimw 1969. Ki nictririwa otanisa, Eva, Anice kirika Andysha aric nicw kotakihi ki nitawkihewokw ickweca, Lisette Niquay kirika Chantale Niquay. 
 
## Otamirowin
Aci wacamec nemitana acitc niaran esko kiskinohamakewinik e otamirotc. Kaskina otamirowiniw ki tatam kiskinohamatawkamikok. Ki kiskinohamakew, ki tiperitam, ka ici witcihakaniwiritci awaca e ici arimipariritci ot arimowewiniokw itekera ici otamiro anotc. Aci wi ponitapan e otamirotc aric tapickakew mekwata nac asko ohwe ke iti ickwaparik pipon kiskinohamakewin.
Aicipekahikan

*  Mikwaw
*  Mikocawaw
*  Ocawacin
*  Ocawackaw
*  Waseskonaw
*  Miniciwon
*  Pwasi mikwaw
*  Osawaw
*  Makatewaw
*  Wapisahaw
*  Wapaw
Notcimik

vignette|Notcimik, opowakacikamak ka icinikatek
vignette|Notcimik e notcinaniwokw.
Notcimik, ekote we ototetc nehirowisiw, ekota kirowe e mirokitc e pa pimatisitc. Kaskina wiec pa ntoho taci e ici acterik otatiskwew aski. Mirerimonanion e pa pimatisinaniok notcimik. Kaskina wiec icinakosiw mictikw ka nitawikitcik notcimik kaie awesisak ka nicw katetcik, ka new katetcik, ka matakatcik, ka miretcik kirika ka cockoparihotcik. Takono kaie matci ka mitcinaniwokw coweminicak, minic, otehiminan, mikomin, mickekominan, kaskina sakotc kekocic nitawikin notcimik. Ekota kirika nehirowisiwokw e ki otinakik ke ntokohotcik.
Ni Kice Manitom

vignette|Ni Manitom
Manito, ni kice Manitom, Ki wapamitin kir e takonaman asperimowin kaie pakoserimowin ka pitakeckakoian.
Oowe ka pe kicikaki, akosiwin nokon kaie e ici nakeckakonaniwok, witcihici kitci tapwetatan, misowatc e koctaman kaie e pakiterimoian, ki wactenamakan e pitakeckakoian tekaci e itikitiian. Mirici cenimakan nitehik kitci ki otapinaman wactenimakan kotakihik ka petatcik kaie tca Kir ka wactenamoiak.
Wactenamakan ka kicockakemokok, ka pakoseritcikekamikok. Kekorakeki.
Rikasimon

## Manawan/Wemotaci
vignette|Rikasimon
vignette|E aicinikateki rikasimonik
Rikasimon, enko ka apitak notcimik e nta kipecinaniok. Kaskina e aistakoki matci kapecinanion. E totcikatek, anaskanion, kicapiskisikan arakaniw kitci miro kicitek pitakamik. Takon ka aicinikateki tan kotc e icinakok rikasimon. Sikictopokwanatikw, opimera mictikwa ka tcimarakaniwitcik. Kipoteckotcikanatikw, mictikw ka arakaniwitc e wi kipwaskohikatek rikasimon. Potokockotcikanatikw, mictikw ka arakaniwitc kitci ki aka rotekaniparik rikasimon. Cipawaskahikanatikw enko mictikw ka tapapikecimakaniwitc okitc rikasimonik. Rikitowapetenikan, mictikw ka tcimosotc nikanik kirika otananik kitci tcimotek rikasimon, enko tca cipawaskahikanatikok ka ici tetirakaniwitc.
Paparikacic

vignette|Paparikacic

Pirecic mitowi kekat kekekw ka icinakositc,apiciciw wir naha paparikacic.mocak nokosiw naha e wi macikakotc cacowonipirecica ketcinatc e kimotitc wawiriw kaie e wi makonatc wotci pirecica,apikocica mowew,atcitcamoca,arikica.
mitato acit niaran,mitato acit nikotwaso pona matisiw naha pirecic.
Paskisikan

vignette|Paskisikan
Nehe paskisikan atoske iraptcitcikan ka apitak e atoskaniwok. Armatc cicipasini apitisiw kirika ikite kitci ki mitetek kirka kitci matcekotek takon ka micak kaie ka apicacik mitowi (Cal 410,Cal 12,Cal 16,Cal 20). Takon ote nikanik misiwe ka piwapiskok ekote tca mipirik pitc nihe kartoc ka mitetek kaie otananik takon kekocic kitci ki mirowinaniwok e paskisikaniwok opomkatcikan tca icikatcikatew. Ki micta kictapitaniw neriw weckatc kimocominok ki meka apitcitawok kitci ki acamatcik owitcicaniwow awesisa mitwi cicip pirew kirika niskawa.

Tipanictawin:E matcectakaniwok
Kartoc (pikosinan)

vignette|Kartoc
Enko anihe atoske irapatcitcikan ka apatak e nipahakaniwitc awesis kekotc arotc kotak kekocic. Nictam kartoc apiskw takon kirika neta pitc actakaniwon ickate kitciki paskisikeparik. Mina neta taw tetawitc anaha peckihikan acitc anaha mia ka matcekotek mitowi cicip asini ka icinakositc enko tca anihe tapwe ka kictapatak kitci nipata kaniwok anihe ka acohaniwok.
Pikokw

vignette|Pikokw
Enko anihe atoske irapatcikan pikokw ka icinikatek. Napitc kinoskon kaie arimatc apatisiw neta nikanik anaha atos ka icinikasotc kitci ki nipahatc awesisa mekwatc ka atoskewaketc. Matci oskan kaie asini apatisiw kitci ocihakoniwitc anaha atos ka icinikasotc, arimatc kinikosiw kirika kinisiw ote nikanik. Mictikw apatan e sokaskok aka kitci natowaparik kaie kitci mirokotek. Enko tca arimatc atcapi ka apatisitc kitci matcekotcik pikokw. Nicawek icinakoniw anaha pikokw ote nikanik acitc otananik. Ote nikanik ekotc e apitc anaha atos mina ote otananik atcinikan icinikatew.
Okimaw

Enko naha awik ka icinikatakaniwitc okimaw, wir ka nikanetc otenamik. Wir tipirowe ka natcipictaketc kice okimawinak  matci kaie ka icpipiritci awiriw ka wi minotitaritci kekwariw otirinima otci otatacikewinik. Wir kaie mocak ka kiciwatcitatc irakonikewiniw otenamik. Tarasak otirinima icitaw tan e ici natoweritamoritci, kwisk kitci isparinik opimatisiwiniwak.
Mikwetc

Enko itewin kecpin awik e mireritak kekwariw e mirakaniwitc matci kaie e totowakaniwitc. Matci awik e arimowetc e mirotowakaniwitc tca, mocak mikwetc itonion kecpin e ickwa arimowetc. Mocak mireritam naha ka otitikotc niheriw itewiniw, erikam tca mocak wi mirototam.
Pirecic

## Manawan / Wemotaci
vignette|Pirecic
Pirecic enko ka icinikatakaniwitc, awesis ka miretc. Otatokonio, nakwi icinikaso tan kotc e icinakositc. Mitcetiwok pirecicak tekici e irikoskiminikak ota askik. Papitoc aicinakosiwokw. Ka micikititcik piresiw icinikatakaniwok, mitowi Mikisiw ka wapictikwanetc. Tawok pitoc ka icinikatakaniwitcik, mitowi Kekekw, micta kekekw kirika micta mikisiw.

## Opitciwan
Tipanictawin:E matcectakaniwok
Tipanictawin:Pirecicak
Nakwakaniapi

vignette|Wapoc e ickwa nikowasotc. Wikitciciw e mowakaniwitc.
Enko anihe piapiskwapicic ka apatak e atoskaniwok wapoc. Niarano mitana(50) tipaskonikanicic tci kispakapekan kaie takon ka osawapekak acitc ka wapisahapekak. Napitc apicapekcin aric nipra sokapekan. Takon kirika kotak nakwakan ka icinikatek, notc nike ka kispapekan. 

E totcikatek kitci ki ocitakiniwok nikwakiniapi arimatc piskicikatew irikik ke otci kinopekak mina ocitakinion apiskotapan ekotca e ici ocitakiniwok ka iskwarik wapoc octikwan.
Atcapi

vignette|Atcapi
Enko anihe atoske irapitcitcikan atcapi ka icinikasotc weckatc kaki atoskewaketc nehirowisiw epomci takok kotak ocki atoske arapitcitcikan. Arimatc mictikw ka sokaskositc kirika nipra ka sokanepritc matci kicik kekotc akimawsk apitcisiw acitc ocihakiniwiw wewerita kitci icinakositc atcapik kirika nipra kitci kinoskasitc kaie miro cectikowapi apitan matci kaie pakekiniapi.
Kotak aiamihewin

vignette|wapikoni
E otakocik aiamihewin.

Tato takocia ki ntaweritamatin, e aiamihaian,

kitci tacikein tatow e wi apatcihitan,

Kitci kitanskiin nin otci kitci, miro asperimoian wapake,

kaie tca kitci omikiwamian ki tehi taci ke ici miskaman mirerimoin.

Kir ni wactenamakan e arimeritaman

kir ka mitain ni pimatisiwin

Kir nipekatisiwin kecpin e wi paskeparik nitei

kir ka witcihiin e onicinian.

ni wi miro apatcitan kaskina ka ici miriin ke ici kackitaian,

Kaskina ka ici cawerimiin, aka meckota kekocic e ntoweritaman

kecpin anotc ka onikatitawanen, nama ki wi akohititi.

nakatawerimici, petaci kaie kasihamaci ka ici patahaian.

Mikwetc kit ititin eki pe mirihin ki sakihiewin

ni petamon awacic opapiwin pekatc e menowehak

Kitci ki pimoteian,, kitci wekinakik kaskina ka sakihakik.

kitci ki mirataman wapikonia kaie e wapataman e aicinakoki.
Atikamekw nehirowisiw

vignette|Atikamekok e mawtcihitotcik
Atikamekw nehirowisiw, Manawan, Wemotaci, Opitciwan otciwokw. Weckatc ki pa matisiwokw notcimik nac ki iti papakan tacikewokw. Warowik ko icawakopon kecpin e ntohotcik, e atosketcik kirika e wepihapetcik kitci ki acamawsotcik.
Kaskina

Itewin ka itemakak misiwe kekocic e arimotcikatek, matci awesisak matci kaie iriniokw, iskwewokw, awacak misowatc anihe kotc ka arimotcikatek e mamopatcikatek.
Aceriw

vignette|aceriw
Nitacerim 
Ni kiskeriten mocak e pa witcitacikemiin, e witapimiin
kaie mocak kitci witcitacikemiin.
Anotc kit aimihitin e natcipictatan, kitci nisitomatcitaian kimackowisiwin kaie kipimatisiwin.
Ki nitaweritamatin kitci witcihiin kiapatc ka ici itotiskeian.
Ni cikeriten aka e petatan aric ni nisitoten nitehik kekwan e iciin kaie e nosinetatc nitcitcakoc ka ici nitaweritamowotc.
Mikwetc e witci tacikemiin.
Pakekan

vignette|Pakekanak
Mosowan e ki ocihakinitc kitci ocitakiniwok pakekanisikasin matci kaie arikapecakan kaie kapotowan kekotc mitcikawin. Pitama ocihakiniw naha mosowan e ickwa nikotasonaniwok e oracikaniwok. Tcitcaskikaniwon e mininikatek opiwi nac pasowakiniw kitci nta osawapisowakiniwitc. Micta mirosiw kaie micta miro makosiw e ickwa kicahakiniwitc.
Mitcim

vignette|Mitcim e kisisikatek notcimik, micta wikicin.
Enko ka mitcinaniokw kecpin e pakataniokw. Takon mitcim ka mirocik e mitcinaniokw, e mirockakemikak wiak, takon kaie aka ka mirockakemikak. Kecpin awik e osamikak mitcimiriw, micikitiw, wirino, niheriw ka mawtci mitewonik matci kaie ka osam ka ciwarik mitcimiriw. Awesisik matci kaie kitikanik otcipitcikatew mitcim.
Ickwecic

Iskwew ka awaciwitc. Kicteritakosiw ickwecic kaie acteriw kitci kicterimitisotc. Takoniw otitoskewin kewir, kitci witcihatc okaia kecpin e taritci ocima mekwata ka mihakaniwiritci.
Iskwew

Iskwew, ekoni e icinikasotc ickwecic e ki matciatsitc. Acteriw aci kitci taratc awaca. kicteritakosiw iskwew wir meka ka miotatc pimatisiwiniw, wir kaie ka mihatc awaca. Mictai kaie mackowisiw aka e wetanik e wamowsotc. Kaskina wec ici kackitaw iskwew.
Kinepikw

vignette|Kinepikw
Micta papitoc aicinakosiwok kinepokok ota askik ( au Québec). Tawok ka apicicitcik kaie ka micikititcik, micta kinepikw naha itekera icinkatakiniow ka micikititc.
Kaskina wec ici pa tacikew naha kinepikw matci kaie kaci kiciterik nantowapitam keci taciketc. Ewi mitisotc matci nipik pa ahicaw micta kaie kackitaw e matikatc.  
Nama nipahiewok e mokitciketcik ota kinepokok askik patama e metowakaniwok wi mokitcikewok.
Mikinakw

vignette|Mikinakw
Enko naha awesis mikinakw ka icinikatakaniwitc, mikinakosiw meka osam niheriw ka acterik ospiskonik, esmakw icinikateriw, mia asini e icinakonik. Nama orina nisitowinakosiw e nocewitc kekotc ma e napewitc. Miskwatesiw kirika matci icinikatakaniw.
Okacic

alt=|vignette|Okacic
Naha names Okacic ka icinikatakaniwitc sakihikanik ici otinakiniwiw anihe naha names matci ke micta sipik ici otinakiniwiw. Matci micta micikitiw naha names kaie tca nte ocakak micta ririkisiw kirika tca nte ospiskonik naha awesis takoniw nte pitaskahikaniriw. Micta sakihakiniwiw naha names e mowakiniwitc kaie e wephatakaniwitc anotc ote nehirosiskak atikamekw askik.
Amiskw tisorakan

vignette|Amiskw tisorakan
vignette|Amiskw tisorakan
Enko anihe irapitcitcikan ka apitcitakaniwok e atoskaniwok amiskw. Nipik actakiniwon matci ke ici orowitc amiskw omikiwamik kitciki tasorakaniwitc wewerita matci kaie kotakihik wec eci kiskertakositc mocak e nokositc. 

Nama wipatc nipo amiskw neheriw e tisorakaniwitc. Kipaskopariw nac e niciritisotc kekotc ma nac e kapoweritisotc. Arimatc micta ekwamisinaniwon e actakiniwok anihe tisorakan aka kitci pakitci tisoritisonaniwok.
Watosiw

vignette|Wadosiw
Enko naha names ka icinkatakaniwitc wadosiw . Nama wiskat tapwe kitci mowakaniwiw naha awesis terak ciciok ki akoskewkanon naha names . Nama kaie micta micikitiw naha names kirika tca nte ocakak e icinakositc micta wasapkisociw enko otci micta sakhakiniwitc e apitcihakinitc e wephapananiwok sakhikinik itekera terak tca ponapaniwon kecpin e apitcitakaniwonik neriw wiaw.
Kinepikocic

vignette|Kinepikocic (Mantcoc)
Naha kinepikocic ka icinkatakaniwitc enko naha rekak ka iticiketc awesis mantcoc ka icinkasotc . Matci ko apitcihakiniwiw e wephapaniwok kaie aric pirecicak micta sakihewok e mowatcik anehi mantcoca . Nama ockiciko naha awesis kirika ma micta micikitiw  terak kinopekiciciw . Ka mitcik tca naha kinepikocic ka nipomkanik kekociriw mitciw mitwiriw nipicriw kaie kotik kekwariw ka ickwa matisimkanik nama aric mowew awesisa  e ki niportci.
Kakatcarakocic

vignette|Kakatcarakocic
Naha kakatcarakocic ka icinkatakaniwitc awesis ni naha . Mitwi arikic ka ici matisitc ici tacikew kirka e icinakositc ocakak nama aric tamckotc ahitisnasok. Mantcoca mowew nama kakatcarakocic kitci ki matcisitc kewir. E itiktitc tca naha awesis kakatcarakocic ka icinkasotc nama micta micikitiw mitwi kekat arikic kirowe ni aric pemantcic apiciciw kirika wir osowiw .
Pimirokockwatcic

vignette|Pimirokockwatcic
Enko aniha awesis ka micta pekatc motetc. Kaskina wec pa tacikew anohe awesis, arotc ka ici nipiwonik pa tacikew kaie nipiciriw mitciw. Tekci nama koctatitokosiw. Matci kaie mowakiniwiw micta tca wikitciciw. 

vignette|Omikiwam
Enko aniheriw ka ici taciketc. Micta mickwariw aniheriw aka wiskat kitci ki piokaparinik. Ekote meka kirika e acterik owiaw.
Kitikan

vignette|Wapikoni
vignette|Wapikonia askik ka kitikaniokw
Kekwcic ka kitikaniok, matci nipic, wapikoni, mictikw. Kaskina sakotc kekwan kitikanion. Aski ka makatewak apitcitakanion kirika kitikanicic arakaniw atamtokak kirika nipi sikihatcikatew kitci ki miro nitawkik anihe ka kitikaniokw.
Cikohikanatikw

vignette|Cikohikanatikw
vignette|Osekwan
Irapitcitcikan owe Minic e ocitakaniokw e osekowaniokw. Mictahi wikicin kirika e miro mackikiwon kecpin ni e ocitakaniokw. Kinec kirika matci kanaweritcikatew.
Aski

## Manawan/Wemotaci

 Paskaskite e pactek e ki orowiparik atamitwak e otciparik. Ickotewon nehe ka otcikwik nac e pactek. Ekote e otciparik aski nac e rekawok. Ekote e otci nitwakik kekwan ota askik takamekw ka icinikatek.

## Opitciwan
Nipi

vignette|Nipi
vignette|Nipi e aisparik
Enko nehe ka kice kictapitak ota pimatisiwinik. Ekote e otciparik kaskina pimatisiwin asinik e ki actek ota ka pakicinitc.  Nama orina wec icinakon e cipwactiakamik nehe nipi nama kaie wec ispokon. Mocak actew kitci kispiwatcikatek nipi kaie kitci mirowapitcitakiniwok.

**Nipi e aisparik** 

Enko nehe ka ki apitak kitci ki takok pimatisiwin ota askik, onimiskiw ki ocitaw.  Ote otciparin icpimik, waste waskok, asini ka miskomiwitc, mitcetiwok kaie mitcet ota ki pakiciniwok weckatc, ekoni wetci micta mitcakamik.  Kecpin e pakitik, askik isparin, matci matciacikowin, matci kaie atamitowak mitciwon.  Nac kitcikamik e isparik.  Ekote tca minawatc e otci icpiparik nac osko e takok.  Enko tca nehe ata, nipi ka pikisiwok, e icpapactak nac nte kisokaparin e nte kicitek nitc.  Kimiwon maitci kaie sokipon, sasekan matci kaie kimiwonesiwon.  Ekote e otci nitawakik kitikan, mictikw kaie kaskina ka atcictamakak e pimatisimakak.  Arimatc tca micta minatcitakaniwon nipi.  Nipimatisiwin otciparin ka itwaniwok.
Nehirowisiw

vignette|Iriniw ka wepahapetc
Iriniw ka nehiwoketc otaski kaie kaskina neta ka acterik. Micta micariw okiskeritamowina askik ka ici tapitinik kaskina kekwariw. Wir tca tipirowe nanakitcitaw otaski aka kitci onactakiniwonik kaie mocak kitci kictertcikaterik. Mocak ki pe matisiw neta e ki nosinetatc ka pe asitakorik. Nehirowisiw, Kaki pe ici kiskinohomowakaniwitc kitci kicteritciketc, kitci coweritciketc, kitci sakihiwetc, kitci miro kiskinohamaketc, kitci miro nitawikihawsotc. Mitcetiwok nehirowisiwok Kanata askik. Mitcetowek icinikatakaniwok. Kepek askik 11 taciwokw. 93 irikik tacitikenak Kanata askik.
Manito

vignette|Manito atisokan
Manto matci icinikatakiniw naha otcitcakocik ka apitc. Omitaneritcikan matci ka icinikatcikatek.
E aistakok

Nikotwaso tatino e aistakoki atikamekw iriniw ka ici nanakatcitatc opimatisiwinik. 

**[[Pipon]]**
* Kenositc pisimw, ka mawtci kinec akotcik pisimw.
* Akokatcic pisimw, ekoni apitc akokitcic opisimoma, apitc ka orowitc.

**[[Sikon]]**
* Nikikw pisimw, nikikw opisimoma.
* Ka wasikototc pisimw, e wasikototc tipiskipisimw miskomik. 

**[[Miroskamin]]**
* alt=Tetipapirin nehe aski e tetipapiricitowatc pisimwa, awacmec 365 tatino e kicikak peikopona e kinowapapitcikatek.  Aripetin napitc enko ni wetci e aistakok ota askik.  Kirano, 6 tatino kotakihik tca 4.  Kirowe pecowamew pismwa, kirowe kiciramotew ota askik, ka nipik.    Pitoc tca icitin aski kecpin e pipok kaie e nipik, nete kotakihik, aci pipon. Ota ici nokon nitc |vignette|E aistakokWapikon pisimw, ni apitc ka nitowkik wapikonia
* Otehimin pisimw, otehiminan opisimoma.

**[[Nipin]]**
* Mikomini pisimw mikomin opisimoma
* Otatokon pisimw, mikon opisimoma

**[[Takwakin]]**
* Kakone pisimw, Kakw nitowkiwok. 
* Namekosi pisimw, ekoni apitc ka namekosikaniokw

**[[Pitcipipon]]**
* Atikamekw pisimw, atikamekw e ametc.
* Pitcipipon pisimw, epowamici pipok.
Nipic

vignette|Nipic e takwakik
Enko nehe ka ntwakik mictikok e nte miroskamik nac actew mictikok e nipik minawatc pinaskin e nte takwakik. E nipik, ocackwekaw nac nte osawaw e takwakik matci kaie micta mikowaw nehe nipic epwamici mikitik.
Potcoc

vignette|Potcoc mitato pisimwa ka matisitc
Enko anihi arikic onitcanica potcocak. Nipik aniki matisiwok nac e mite micikititcik. Nama pici takoniw oskat kaie ospiton. Asisiwa mowewok, atampekok ka otinakiniwitc. Matci nama wipatc matciatisiw mekwata e piponik.
Arikic

vignette|Potcoc
vignette|Arikic
vignette|Arikic (2)
Awesis aci weckatc ota ka matisitc.  Askik matci kaie nipik pa tacikew. Ekote etci onitcanicitc nipik nac kitci takonik oskat naha potcoc. Ekoni matci e orowitc nipik. Nakwe icinakosiw kaie matci n'tokohokaniwon aka kitci omikinanikw.
Pipon

vignette|Rikasimon e pipok.
vignette|Pakitahaniwon maskomik
Pipon, enko peikw e aistakok. Ekoni apitc e kisinak, sokispon kirika iti takaiaw nac e mackowotiki sakihikana. 
### E aititoskaniwok e pipok

Nicto mitana acitc cakitoto (39) tatino ititoskewina mekwatc e pipok. Pakekineskisinikaniwon, pakitahaniwon maskomik, pasanawaniwon, piciw akotaniwon, pokonikaniwon, kitinikaniwon, cipahatanatikokaniwon, tcikekicitaniwon, matahikaniwon (pakekin), manitaniwon, mitcikawinikaniwon, mokaripakanikaniwon, natarapaniwon, natisorakaniwon, 
natoswaniwon, natowirewaniwon, nanto maskwaniwon, nanto asamatikwaniwon, notwapocwaniwon, notwakociwaniwon (notcimikeciwaniwon), nosihwe otcekaniwon, wapictani onihikaniwon, wapoc akotaniwon, wakinaskwaniwon, wacapaniwon, wecihi asamaniwon, wikasikaniwon, akotcorakanikaniwon, asamikaniwon, asekaniwon, ackimaniwon, arapikaniwon, aripikorikaniwon, eckaniwon, ickipitatanatikokaniwon, ickipitataniwon, otapanaskokaniwon, osawapasikaniwon, ositaskwatikokaniwon. 
 
Wetciparik: Gilles Ottawa, Manawan, 19 mikomini pisimw 2005
Ka ici pitakaniwok

vignette|Ka ici pitakaniwok
Ekote ka ici  otamirotcik awacak kaie kiskinohamakeriniw kirika ka ici kiskeritamotcik kaskina kekociciriw, ke ici akitasotcik
kaskina wec ka wi ici kiskinohamasotcik. Micta mitceniw ke kiskinomatisotcik, kirika kitci kackihotcik, warowik kitci icatcik
ka pitaketcik, atcita kackihok awacak atcita nama kackihok, ocitawok ke itotisketcik kecko otamirowate.
Kiskinohamatowikamikok

vignette|Otapi Kiskinohamatawkamikw
vignette|Kiskinohamakanak
Kiskinohamatowikamikok awacak icaw kiskinohamatokamikok kitci otamirotcik. Ekota ke otci maskakik ke ici otamirotcik awacak. Nipara kata witcihiko e icatc kiskinohamatowikamikok.
Ekota kirika ke otci kaskeritak ka wi itotisketc. Mitceto pipona arimatc kata pitakew.
Kiskinihomato masinahikan

kiskinihomato masinihikan
Nihe kiskinihomato masinahikan matci ke tepirak masinahikan,kitci ni nte kaskeritakik ni nikihikok tanto kaki icaian nihe ka ki ocitan kokwetcisinahikan. Ote kiskinohomatowkamikok pe icawok ni nikihikok kitci pe nta kinawapitakik nihe riw ni kiskinihomato masinahikan.
Kinokopitcikan

vignette|Kinokopitcikan
Nema nte kinokopitcikan matci nte kitci kirowe kikiak masinahikan e nte kirowe kickicaman nihe tekaci kitci ki minopiricik masinahikan. Matci nihe ka ki apitcitan e otamiroin. Masinihikanatikw e kinokopitcikatek kirowe kitci mirosanihikemikak e masinihikaniwok wewerita kitci nisitowinakok.
Ka wapak masinahikinatikw

vignette
Ka wapak masinahikinatikw 

Ka wapak masinahikinatikw kitci masinahikenatikw ka apitak. Enkoweriw ka apatcitatc kaskinomakeriniw. Masinahikewakew kitci ki wewerita wapatakik awacak e kaskinohamakaniwitcik
Itewin masinahikan

vignette|Itewin masinahikan
Itewin masinahikan ka micta kispakak tapotcikan. E irapatak e nanto kiskeritcikatek masinahikan tan e itemakak kekotc e icinikatcikatek kekocic. Miro apitcitaw awik mekwata e pitaketc kiskinohamatawkamikok.
Kiskinohamake iskwew

vignette|Kiskinohamake iskwew
Kiskinohamake iskwew witcihew kitci otamironaniwok. Kiskinohamake iskwewok otamirowok kewirawaw mitowi awacak ka otamirotcik, ka ickwa otamirotc awacic, naha kiskinohamake iskwew kata wapitam naha awacic ka ki ocitatc , kecpin aka tekaci ka ki ocitaritci naha kiskinohamake iskwew kata itew kitci  koski  ocitaritci. Kecpin matci e micta arimwetcik awacak naha kiskinohamake iskwew kata otcihew aka kitci micta arimweritci nehi awaca. E macikwanitc naha awacic kata itew arimatc kata witamowakiniw naha kiskinohamake iskwew. E micta arimisitcik awacak naha kiskinohamake iskwew kata itew kitci otamirotcik aka kitci micta arimisitcik neki awacak.
Kitci masinihikewin

vignette
Ekota ka ici masinihikaniok kitci miriwaniok nantokaskeritamowin opimetak akokew anihe kitci masinihikewakaniwok ka wapacik masinihikanatikw apitan matci kirika kitci masinihikanatikwa ka nakwi icinakoki. Micta ko miro nokon e masinahakaniwok. Enkoriw ka apitcitatc ka kiskinohamaketc e masinihiketc.
Patcakihamakan

vignette|Patcakahamakan
E ici irapitcitaniwok patcakahamakan, pataskiham mitcim, aka tecikotc kitci takinak otcitci kirika.
Micta miro apatan nihe e mitcisowokaniwok. Takon titinikan kitci mironikatek.
Weckatc nehirowisiwok apatcitapanak otcitciwow e mitcisowketcik omitcimew
Tcipakwe kicapiskicikan

vignette|Tcipakwe kicapiskicikan
Tcipakwe kicapiskicikan enko ka tcipakwakaniwok. Tepirak cenakaniwiw ewi tcipakwaniwok. Matci pitapiskohikaniwon matci kaie okitapiskw taci tcipakwaniwon. Ka tapapikecik onimiski ickote apik. Nama wiskak ki otci apatcihiewok nehi weckatc nehirowisiwok. Miti kicapiskisikan enko heriw kaki apatcihatcik.
Tcipakwaniskiok

vignette|Tcipakwaniskiok
tcipakwaniskiok, tcipakwokanion piapiskoiwiw kaie waiesiw.
Otehapo matci kata ocitakiniwon matcike mirominapo. Matcike mos wias kata ocitakiniwon.
Matci copesikatew nipi. Kaskina wiec irapatcihakaniwiw askikw.
Kicapiskisikan

Matci tcipakweakanion, matci kaie kotosowakanion. Matci kicisikatew mitcim, ekote eci ocitakaniwok mitcima mitowi wias, waw, tekirep kirika kotikahi tcipakwana. Miti kicapiskisikan rikasimonik apatisiw.
vignette|Kicapiskisikan
Nipicwapo orakan

vignette|Nipicapo orakan

Enko anohwe matci ka apitak e minikowaniwok nipicwapo, kapi, nipi matci kaie wamin apo.
Waraw nete pitc takon kaie titinikan. Matci tekici kaskina wiec irapitan, minikowakaniwon kaie.
Micta emkwan

Micta emkwan. Enko ka apitak risop e kwapikatek, 
kaie enko ka apitcitaniwok e tcipakwaniwok. Kaie 
tca enko ka apitak e tekirepikaniwok, enko kaie ka apitak 
e ocitakaniwok acotinekwan.
Orakan

vignette|Orakan
Mitceno e aicinakoki orakana. Tokon ka mitcisokaniwok tokon kaie ka minikweakaniwok. Kotokihi akwanekwakanihon, nakwicinakon. Tokon ka pactak tokon kaie aka ka pikotik. Tokon ka micak tokon kaie ka apicacik takon kaie piapisko orakan takon kaie ka mirokak . nehirowisiwok ocitawok mictikw orakaniriw
Mokoman

vignette|Mitcisokoman

## Manawan/Wemotaci
Micta miro apatan mokoman, micta mitcen e ici irapitak, mitowi e pakotcenikaniwok, e kickacikatek wias, e mitcisonaniwok kirika apatan, e kickacikatek mitcim, e tacohakiniwitc tcipa, pakwecikan matci kaie rikwato. Papitoc aicinakono mokomana, takon e icinikatcikatek kotc e irapatak.

## Opitciwan
Atosponrakan

Waieaw, waraw pemantcic,mitcisowakaniwon akwanekwakaniwon, nakowicinakon.
Takon ka aipicaciki kaie ka micaki. Takon piapisko orakan takon kaie ka mirokak, ka oskaniwok.
Emikwan

vignette|'''Mictikw emikowan'''
Mitsowakaniwon risop e mitcinaniwok matci kaie katakak. Atehikewakaniwon e tcipakwaniok. Takon e micaki
takon e picacik. Atcita piapiskowan kotakihi mirokaw. Mictikw emikwaniriw ki ocitawok weckatc nehirowisiwok
Aspitcinikwan

vignette|Aspitcinikwan
Enko ka apatak e tcipakwaniwok. 
Kaskina wiec matci actakaniwon e tcipakwaniwok.
Takon ka micta wisikak takon ke aka tapwe ka wisikak.
Micta wikicin tcipakwan anihe e acotinekwakaniwok.
Tikinakan

vignette|Tikinakan

## Manawan/Wemotaci

Aci micta weckatc ki otci apatcitanano tikinakan. Kice kictapatan e pa pimatisinaniwok. Awacic taci e ici arakaniwitc e ocki nitawkitc. Tarasak itonion mitowi otapihasonik e apitc kiapatc epowamici nitawkitc. 

## Opitciwan
Apowi

vignette|Apowi
Ki kictapitisiw e pamatisinaniok apowi , mocak matca tciman ki apaten weckatc  e wi icaniokopan, mitcet kekocic ki ta kit itatsokanion, kek mictikw e apatisitc, kekwan ka irapatak kitci ocihakaniwitc.
Tciman

vignette|Tciman
Enkweriw ka ki pa matohowaketcik weckatc kimocominook e pa pimatisitcik.Mocak ki atisokatam kimocomino César Newashish.
Ernest Ottawa

## Manawan/Wemotaci
## Opimatisiwin
Nicitana acitc nicwaso ka tatokonikisiritci 1949 ka nitawkitc Ernest Ottawa. Edmond Ottawa, Maggie Dubé ki icinikasoriwa onikihikwa. Ki mitcetiwokw kewirow, octesa, omisa, ocima, Jean-Pierre, Isaie, Véronique, Denise, Louis, Simonne, Gilles, Louisa, René, Lucien kirika Maxime.  
Nictam ki wikimew Rita Petiquay, ki pekociriwa okosa. Minawatc Marie-Claire Niquay ki wikimew, ki nictiriwa onitcaniciow. Ka mitato acitc nicto kanikisiritci 2011 ka ponimatisitc.  

## Otamirowin
Mitceto pipona ki otamiro otci otenam kirika atikamekw iriniwa. 

1977 ni apitc ka mamowintotcik okimawokw ni apitc ka itapitc "Conseil Attikamek-Montagnais (CAM)" nete Motel Universel Ste-Foy, ka nicitina acitc niaran nac asko nicitina acitc nicowaso 1977 ka tato piponikarik ka orarakaniwitc kitci witci nikanipitc aniheriw "CAM" kirika innu iriniokw. 

1994 ka tatopiponikak ni apitc nictam ka okimakaniokw e nictotenowesinaniokw atikamekw askik. Ki pitikew Atikamekw Kitci Okimaw, enko ka nikanitc neta "Conseil de la Nation Atikamekw" (CNA) capetciwotakanik omasinahikewokamikw ka ici acterik. 1996 kirika ki kanieiw kitci itapitc kitci okimawinik.

1997 ka okimakaniokw manawanik, ki pitikew okimaciwinik. 

1999, kiskinohamatawkamikw Otapi ki nikanipiw.

2002 akacehakaniw natcipictakewinik kice okimainak itekera. Ernest Awashish ni apitc itapikopon kitci okimawinik.  

## Opitciwan
Mikisiw atisokan

vignette|Mikisiw atisokan
vignette|Mikisiw
Weckatc ka iti matce tetawickatcik iriniwok tetipan ka nta taciketcik. Peikwaw e kicikarik kiceriniwok pa nantonamok ke totcikaterik e pamockinikaterik pakoserimowiniw.
Kaki totakik tca pa peikw piresiwa ki nantonowekok ke pa mockinamaritci pakoserimowiniw acitc aimihewiniw. Pa peikw ki nanakatcihewok awin anihi kirowe ka kackitaritci micta icpimik ka ispireritci kaie kinec ka pamireritci aka wipatc kitci tcakinikeritci. Enko anihi meka ke atotatcik ke miwotaritci ke ici atotikotcik, Kek mikisiwa kipe ntomikowok e pe nta itikotcik nin tipirowe nika mockinamwan iriniwok opakoserimowiniwaw kaie aimihewiniwaw nin tipirowe ni kackitan kitci micta icpahaman ite kotc ke ici ntoweritakosian ke icaian, itekopan mikisiw. Tapwe tca wir mikisiw ki oramiko kice iriniwa.
Mikisiw e totak, micta kice icpaham, wir kaie tipirowe micta miro wapatam icpimik e otapitciketc kaie tekaci capwapitam kekwariw ka pitakeparinik acitc ka orowiparinik. Wir tipirowe capwapitam tan e ici kiskeritakositc awik ote wiawik kirika capwapitam tan e ici kiskeritakositc awik ote wiawik kirika omitoneritcik acitc otiterimowinike Wir tipirowe titam ntokohowewiniw kaie kackitaw e ntokohotc wec e aiciwepisitc.
Kecpin aska kekirano wec e aiciwepisiikw nanikotin ekota e taci actek anihe arimeritamowin nama tca wipatc ki pameritenano nac e iti micak, wir tca tipirowe mikisiw ki kiskinowerikono kitci nta actaiikw kikicinateritamowino, ki wapatarikono ke totamok mia e totcikatek kekocic e otitikoiikw, kitci tca nanto wectaiikw ite ke nta pikitinamok anihe arimeritamowin wec e ici matanak kekotc ite e ici mitciwok sipi kekotc ite e ici takok aimihe mikiwam. Enko tca anihe ka witcihiwemakak pitoc kitci itasikeikw mekwatc e wasowikw kaie nipira kirowe pimotemakan kimantowino.
Kaskina ka otitikoikw mitci aiciwepisiwin, akosiatisiwin ekota neta e otcickamakak wetci aka nac mirokiikw. Mictahi mackowisiw awik e iti aiteritak kecpin e pakiteritak mitcerimowiniw nac tca kiroe iti miro pimatisiw. Ekota tca e otci matceckamakak tapwe kekirano e miro mantowiikw. Mikwetc.
Tipanictawin:E matcectakaniwok
Tipanictawin:Atisokana
Mikwetc Kice Manito

Mikwetc Kice Manito e wapataman kiapatc e kicikak. Ki tapwerimitin, kaie ki sakihitin. Nika toten  kitci kaskerimiskik kotakiik e apihin nitehik, enko meka tarasak kotak kimikiwam. Mikwetc kaskina kekocic otci ka miriak. Ekota kirika wetci wapamitak epitc cawerimiak."
E ici otciparik ickote

Aci kice weckatc motc itaw iriniw peikw ka mikwitc, pekon aric aci ki ickwa isparik sotc aka e kaskertamekw tande kirika ni apitc. Natcipitetan pekon atisokan kaki konertakik kimocomnok.

Weckatc ni apitc ki micta kinoskisiwok iriniwok kaskina ki tacikewok matanak, korwe kaki micaki kaie onotc. Mocak pe nipasiepanak askik nama aric nipapanak. Tetci? Nama skat awek kitci kaskeritam. Ki nsistenawaw, aci kice weckatc anohe.

Weckatc cta miro nokisipan pisimw nama aric tapwe kicisikepan askik. Kaie, kaskina iriniwok pakekiniaspisopanak. Tanetci? Kiapatc nama kaskertakon. Tepirak keki itaniwok arimatc nicto mitana matci kaie new mitana pakekine masko kitci wespitakinisan iriniw kotc e itikititc.

Micta onimskiskapan itwaniwon, ka micta cikeritakok kekocic e wapitcikatek. Iriniwok, awesisak,misawatcc pisimw, kasotamopanak. Pamiskateritakonopan, e kicakimitekipan e kimiok. Kaie, mictikok e nte mirositcik sotc aka e kicitekipan, nte micta mirosipanak. Awin mia mictikok ka itawson ni apitc, tekaci nama ni kaskeriten.

Pekwaw e kicikarik ki micta onimiskiskapan, iriniwok, pitc nte matanak takonopan keki ici tacikaniwok apitc, ki wapitamok neta ickote pisimwok e pe otciparik kaie tecikotc matanak e isparik. Kiskeritamok kaie e micta tikaiarik, nama kinec aci poniparin e onimiskiskak. Oski nokisiw pisimw aci tca oski kiconam askiriw.

Neki iriniwok eki wapitakik ickoteriw ka pakitinik matanak kotci ntowapitamok. Nama ki otci miskamok, ki oski kiwewok, pekatc e nta matisitcik. Aci nama pakekin wespisopanak arimatc osam aci miro kicitepan.

Peikw iriniw peikon tacikepan matanak kaie otiskwema kirika onitcanica. Peikon mocak nta nantopitam ickoteriw eki ici mikitinikiponen.

Pekwaw ki kotci warkew. Aci okitc tekaci e miniparinik, ki takinew asiniwa, mina kotak kekocic.

Weckatc nama mici ko kiskeritcikatepan piapiskw. Tepirak oskan irapitcitcikan matci kaie asini arapitcitcikan. Ka takitik piapiwsk asinik, ickotecic mikitin.

"Aci ni kictan!", itekopan naha iriniw.

Aci nta wapitarew kotakihi iriniwa kaki miskak. Nama awik wi tapwetako. Ki aric tci matcetakopan. Ki nta wapitariew, ki koski kackitaw irin askaham mictikociriw.

Ekote ni apitc eki miskatek ickote, ki micta miro apatcitawok. Mina neki iriniwok nama kaskertakon tanetci aka aci micta kinoskisitcik.,nac ki iti apiciciwok.
Cikopi

vignette|Cikopi
vignette|Cikopi anaskan e arakaniwitc rikasimonik.
vignette|Anaskan
Enko cikopi ka icinikasotc. Enko ka apitisitc e wectcikakaniwok e nipaiamihananiwok. Kirika enko ka apitisitc e anaskaniwokw rikasimonik e kapecinaniwok. Kaskina e aistakoki apitcihakaniw kecpin e kipecinaniwok notcimik. Kicisowakaniwon kirika.
Tipahikan

Irapitcitcikan kekwan e tipahikatek e ocitakiwok matci kaie e wectakiniwok. Tipahipisimon mitwi ka tipahak e kicikarik pisimwa e kanawapamatc. Tipahikanatikw matci kirika apitan kekwan e ocitakiniwok kitci wewerita icinakok.
Piresiw

vignette|Mikisiw ka wapictikwanet

Ekoni e icinikatakaniwitc ka miretc awesis e micikititc. Micikitiriwa otatakona ekoni wetci micta ocpimik miretc kecpin e matceretc. Mitowi mikisiw, micta mikisiw, mikisiw ka wapictikwanetc, micta matci mikisiw, kekekw, micta kekekw.
Ickote

Enko ka kice kictapitak ota pimatisiwinik ote pisimok otciparin kaie atamitwak. Onimiskiw ka paskiswatc asiniwa kaie mictikwa, ekoni ka miskak nehirowisiw ickoteriw. Mocak ki pe kinoweritam kitci piskarerik e pa matisitc otaskik. Sakatakanik ki actaw ickoteriw matci kirowe warowik kitci ki icatc otaskik e n'tohotc.
Awacic ka icatc tipiskipismok

Weckatc kiceiriniw wiricike tacikekopan kaie otiskwema nete ka mita ici atosketcik, ki konermewok awaca eki kipitinakinirtci micta notcimik.
Pecotcic sakihikanik tacikewakopan, koctatikosipan kitci kapweitc anaha awacic, ki tca otcihakiniwiw aka warik mikwamik kitci ici matcatc.
Nama aric taw awacic ka micta miro sapitak wec e itakiniwitc. Pekwaw e tipiskarik, mekwata e niparitci onikihikwa, ki matcaw anaha awacic akamik e icatc.
Ka micta mirowacinik kekociciriw pehikopan nete. 
Micta miro arowactinokopan sakihikaniw, ekote eki otci wapitak anaha awacic epe otapikeciniritci tiripana ka micta osowarik.
Micta mirowaciniw aneheriw cectokwapiriw kaie kaskina wec ici nosnehiko e ici matcatc. 
Piskipirinipan aniheriw tiripaniriw kek itew : «Kecpin tca iti pimotean neta tiripanik nac kitci matcikopataman anihe ka piskickak kata micta mirertomopan noko.» 
Ki kotcitaw micta kinec ki pe motew neta tiripanik aka aric kitci nipiwitc. Nac ki iti icaw warowik ki skwatwiw nac e takocik neta micta tohanik ka waskorertci.
Ekotca ka miskak e micta mirwinakonik kirika ntoweritam kitci oski icatc omikiamik nac e kicikariw nama aci wapitam neheriw tipipaniriw nama watc nipiriw acitc mikiwamiriw.
Ekoni ka ici nta koski witci metwematc anihi waskomikwerinica, nac micta mitcetaw eki icatc mekwatc e micta miro tipiskarik nikotc ko e iti nokisirtci anihi tiripana, e witci papimatc otawia kirika e wicamatc kitci icatcik tipiskipismok.
Kek nikotin ki niporiwa anehi kice iriniwa mekwatc e micta kicikacterik mikomini pisimw, tekaci nama ki otci kaskeritam eki niporitci kirika itertam kiapatc matisiw mocak tca ki ocpapiw mitowi weckatc kaki totak. Ekoni nespitc ka nokositc awacic nete tipiskipismok, tapwe wewerita e itapinaniok ocpimik nokosiw awacic e taci nanipwitc kirika e takonatc atcapiwa.
Tipanictawin:E matcectakaniwok
Tipanictawin:Atisokana
Wepihapaniwon

vignette|E wepihapaniwokw maskomik
vignette|Tcimanik e wepihapaniwok
Enko peikw nehirowisiw ka mita ititosketc kitci ki matcihawsotc, kitci acamawsotc kitci ki miro pimatisinaniwok. Mirocin names a mowakaniwitc. Kaskina sa kotc e aistakoki nehirowisiw wepihapew.
Sipi

vignette|Sipi
Nipi e macikowik askik kaie e kicitciwok awesisak ka ici minikwetcik. Ekote namesak e ici pa matisitcik.
Nipicapo

vignette|Nipicapo ka takoki
vignette|Nipicatikw notcimik ka nitawokik
Eko anihe nipic ka osikatek, kitci ki minikwaniwok, mirowacine anihe e minikwaniwok napitc wec epa tacikaniwok, mitowi notcimik.
Metowepitcikan

vignette|Metwepitcikan
Enko anihe irapitcitcikan ka apitak e masinactetcikaniwok. Masinactepiritcikan icinikatew, matci kaskina kekocic ka kinowapitcikatek tan e icinakok kekwcic, matci kaie masinactetcitcikan. Miro apitan anihe e ntotcikatek, matci kiskinohamakewin matci kaie tepirak e ntotcikatek nikamowina, nimiwin, tcipakwewin, kaskina sakotc kekocic.
Opawew

vignette|Enko mia amiskocic
Amiskw ka pe nitwakiitc ekoni e icinikatakiniwitc.  Amiskocic naha mia.
vignette|Amiskocic
Opwakanicimonaniwok

vignette|Iriniwok ka nimitcik
vignette|Iskwew ka opwakanicimotc
Enko anihe ka itoniwok opwakanicimonaniwok enko ka niminaniwok mekwata e opwakanicimonaniwok.
E nipik kitciparin nac kakone pisimw e nikickotonaniwok, tawok tewehike iriniwok kirika tawok ka nimitcik iskwewok kirika awacak.

Micta micaw kicteritcikewin tekaci nokon e kicterimitonaniwokw e nehirowisinaniwokw aka kitci onitik e nehirowisiekw. Taci we otciparik anihe itewin, enko naha powakan awik ka tipatcimotc, ka witcihiwetc, nama aric nokosiw, tepirak petakosiw. Ekoni wetci micta kacteritcikatek tataw anihe e totcikatek.
Aiamihaw John-Ivan Dube

vignette
Kir aka ka tain aci, nama wiskat ki onikatitin. Nit aiamihewinik kit apin kaie nitehik. Ki nataweritamatin kitci pe witcihiin nipimatisiwinik kitci miro pimoteian e ici ntaweritak Teperitciketc.

Mikwetc.
Aiamihaw Kimi Ottawa Flamand

vignette
Kir aka aci ka tacikein. Mocak ki pamitonermitin, kir picicikw ki pamitonermitin. Ka ici wamitapan ko mocak , nit iterten ko kitci pe wamitan neta. Nama aric ko ki wamitin.

Mikwetc.
Aiamihaw Aidan

vignette

Mikwetc e pe sakasikew pisimw, mikwetc kit itin e pe koski kicikak. Aiamitwata ohwe  nikicikominan kaie ka sakihakik, ka nta otamirotcik mirik mackosiwiniw. Awacak ka pitaketcik mirik kitci mirerimotcik e kiskinohamasotcik.

Mikwetc
Aiamihaw Kimberly

vignette

Cecoc mikwetc e miro kicikak kitci miro moteian, nanikotina ni wi nitoweriten kitci takok cowerimitowin.
Aiamihaw Nadya

vignette

Anotc ka mirokicikak, Cecoc ka ki ocihatc pisimwa.

Micta mireritamok kaskina awik, comikoweriw kaskina awik, kenin kaie niwiticanak, nictes, nicim, kasskina awik, aka nac kitci maratak ohwe ka kicikak Cecoc ni micta mireriten, cicikw ki micta cowerimnitin, ki mirin cowertcikan: kitci mireritaman.

Mikwetc.
Aiamihaw Samuel

Anotc e kicikak ki wi ititin mocak e mikawerimitan nimocom. Nama wiskat ki onikatitin. Ni mitaten aka e tain peikon ki sakihitin. Ni tehik mocak ki ka apin .

Mikwetc.
Kinokepitcikanicic

vignette|Kinokepitcikinicak
Irapitcitcikan kaskina wec ka rapitcihakaniwok e pa matisinaniwok. Matci takapikenikaniwon kekotc pamikicikwepitcikanik icawokaniwon e otamironaniwok matci kaie tepirak e wi metowaniwok.
Aiamihaw Jordan Moar

vignette
Nimicomec ki nataweritamatin kitci aska peicain kitci pe nta nanakatcihiin ki micta mikowerimitin mocak nimicomec.
Aiamihaw Sakik

vignette
Nictes pe witcihici kitci mackowisian aka kitci kackeritaman, ki mitatitin, mocak kika sakihitin.
Nama wiskat aci kika wapamitin, mocak aric kika sakihitin.
Aiamihaw Shawina

vignette
kir aci eki matcain ota askik, aci nama ki ka wapamitin e papiin kaie e comikweriin. Mocak nitehik ki ka apin mocak ka pamitonerimitin kaie mocak ki ka sakihitin nama wiskat ki ka onikatitin Mikwetc.
Aiamihaw anelie

vignette
Cecoc 
Anotc nama kekocic ki wi kwetcimitin ni micta aric mirerten ohwe e kicikak e wapitaman, ekote tepirak 
Mikwetc.
Aiamihaw Marie Anne

vignette
Kice manito mikwetc epe miriak wactenimakan 
kitci miro moteiak kaie epe witcihiak
kitci pe miromatisiak.

Kaie mikwetc epe maninamoiak akosiwin.

Kir ki tiperiten kaskina kekocic kaie kaskina awik ki tiperimaw.
Aiamihaw chad

vignette
Mikwetc kice manito e wapitaman kiapatc e kicikak.
Kaskina kekocic e pe miriin kitci miro pimatisiian.
Kir ki cawertcikan mictahi kaie ki pakosermitin mocak kitci pe wapatariin ke ici nosinetaian miro meskano.